《奉同程致道著作次鲍溶冬夜答客韵送赵叔问奉议归南都》
宋代·方元修

清秋不相借，白发日更多。尘埃困烦促，原野怀经过。

聊当倚滂润，资以生吾禾。岂不念离群，惊鹊宁择窠。

王孙别都去，澹若依松萝。暂别亦复难，赓诗饮无何。

我行那尔尔，渺邈踰江河。剩须作佳句，相我沧浪歌。

作者简介：宋睦州桐庐人，字时敏。幼有诗名。徽宗政和初监察大观库，后通判浚州。作诗善磨练，为时人称诵。